ໝອກຄວັນ ຈາກການສຸມໄຮ່ ປະຈຳປີ ເປັນອັນຕະລາຍຕໍ່ ສຸຂະພາບ ແລະການບິນ ຢູ່ຊຽງໃໝ່ ປະເທດໄທ
ຊາວນະຄອນຊຽງໃໝ່ ປະເທດໄທ ປະສົບກັບ ບັນຫາໝອກຄວັນ ແຕ່ຫົວປີ ໃນປີນີ້ ສ້າງບັນຫາດ້ານການຫາຍໃຈ ຢ່າງໃຫຍ່ຫລວງ.
ພາກເໜືອຂອງປະເທດໄທ ໝອກຄວັນຈາກການຈູດໄຮ່ປະຈຳ ປີໄດ້ມາຮອດໄວກວ່າປົກກະຕິ ພາໃຫ້ເກີດຜົນກະທົບຕໍ່ທັງສຸຂະ ພາບຂອງປະຊາຊົນ ແລະເສດຖະກິດໃນທ້ອງຖິ່ນ ຮວມທັງ ການສັນຈອນເຂົ້າອອກ ຢູ່ທີ່ສະໜາມບິນຂົງເຂດ Steve Sanford ມີລາຍງານຈາກນະຄອນຊຽງໃໝ່ ຊຶ່ງກິ່ງສະຫວັນ ຈະ ນຳມາສະເໜີທ່ານ ອັດຕາການມາເຖິງຂອງໝອກຄວັນຈາກການຈູດໃຮ່ ຢູ່ພາກເໜືອຂອງປະເທດໄທ ກຳລັງ ສູງຂື້ນ ແຕ່ເປັນຈຳນວນທີ່ອຸດສາຫະກໍາການ ທ່ອງທ່ຽວ ບໍ່ຍິນດີຕ້ອນຮັບ ຢູ່ນະຄອນຫລວງຊຽງໃໝ່ແຫ່ງນີ້ ບັນດາເຈົ້າໜ້າທີ່ການແພດປະຈຳໂຮງໝໍ ພວມໃຫ້ການ ປິ່ນປົວພວກຄົນປ່ວຍໃນຈຳນວນເພີ້ມຂຶ້ນ ທີ່ຫາຍໃຈບໍ່ສະດວກ ໃນຂະນະທີ່ໝອກຄວັນ ເຄື່ອນຍ້າຍເຂົ້າມາ ມັນເປັນບັນຫາປະຈຳປີ ຊຶ່ງເກີດຈາກການຈູດໃຮ່ເກີນຂອບເຂດ ຢູ່ທາງພາກເໜືອໃນລະ ຫວ່າງລະດູແລ້ງ ແຕ່ວ່າ ປີນີ້ ໝອກຄວັນໄດ້ເຄຶ່ອນເຂົ້າ ມາຮອດແລ້ວໄວກວ່າປົກກະຕິ ໜ້າກາກໃສ່ປ້ອງກັນເພື່ອຊ່ວຍການຫາຍໃຈ ຫລາຍພັນອັນໄດ້ຖືກແຈກຢາຍໃຫ້ສ່ວນ ໃຫຍ່ແກ່ຜູ້ທີ່ມັກເຈັບປ່ວຍງ່າຍ ແຕ່ມັນໄດ້ມັນໄດ້ຖືກເບິ່ງ ວ່າ ເປັນການຄວບຄຸມຄວາມ ເສຍຫາຍ ສຳຫລັບນາງພະຍາບານ ເຊັ່ນ Saisuda Sutthirat ໝອກຄວັນທີ່ພັດຂ້າມຊາຍແດນມາ ໄດ້ເປັນບັນຫາເພີ້ມຂຶ້ນຢູ່ໃນເຂດ ເອເຊຍອາຄະເນ ໃນຂະນະທີ່ການພັດທະນາແບບບໍ່ມີລະບຽບ ພວມມີຂຶ້ນ ຢູ່ໃນຫລາຍໆເຂດ ເຊັ່ນວ່າ ລາວ ແລະມຽນມາ ລາຍງານສະບັບນຶ່ງ ທີ່ນຳອອກເຜີຍແຜ່ໃນອາທິດແລ້ວນີ້ ໂດຍອົງການ ສາກົນທີ່ບໍ່ຫວັງ ຜົນກຳໄລ ທ່າອຽງຂອງປ່າໄມ້ ຫຼື Forest Trend ຊຶ່ງມີຫ້ອງການຢູ່ໃນສະຫະລັດ ກ່າວ ວ່າ ການຫັນປ່ຽນປ່າໄມ້ ໃຫ້ເປັນດິນປູກຝັງດ້ານການຄ້າ ບັດນີ້ໄດ້ເປັນສາເຫດອັນສຳ ຄັນຢູ່ເບື້ອງຫລັງຂອງ ການຕັດໄມ້ທຳລາຍປ່າ ໃນມຽນມາ ທີ່ມັກຈະມີການຈູດປ່າ ຂະ ໜາດໃຫຍ່ໆ ຢູ່ເລື້ອຍໆນັ້ນ ບັນດາເຈົ້າໜ້າທີ່ໄທ ທີ່ຕິດຕາມເບິ່ງຈຸດທີ່ມີການຈູດປ່າທີ່ສຳຄັນຕ່າງໆ ຢູ່ໃນຂົງເຂດ ກ່າວວ່າ ຕ້ອງໄດ້ມີການເອົາມາດຕະການທີ່ເຄັ່ງຄັດຢ່າງຮີບດ່ວນ ໂດຍປະເທດຕ່າງໆ ເພື່ອຫລຸດຜ່ອນບັນຫາດັ່ງກ່າວ ທ່ານ Jongklai Woraphongsatorn ປະຈຳຫ້ອງການຊັບພະຍາ ກອນທຳມະຊາດ ແລະສິ່ງແວດລ້ອມ ຂອງຈັງຫວັດຊຽງໃໝ່ ກ່າວວ່າ: ຖ້ຽວບິນຈຳນວນຫຼວງຫຼາຍ ໄດ້ຖືກລົບລ້າງ ຫລືປ່ຽນທິດທາງ ແຕ່ວ່າ ການແກ້ໄຂນັ້ນ ແມ່ນມີຢູ່ຢ່າງຈຳກັດ ແລະບັດນີ້ບັນດາເຈົ້າໜ້າທີ່ກຳລັງເພີ້ມເອົາການເຮັດຝົນທຽມ ແລະ ການບິນໄປມອດໄຟປ່າເພື່ອຊ່ວຍບັນ ເທົາຂີ້ຝຸ່ນຈາກໄຟປ່ານັ້ນ ສຳຫລັບຮ້ອຍອາກາດເອກ Phongthep Viwattanadet ຈາກກອງ ທັບໄທແລ້ວ ທີ່ ຖືກສັ່ງໃຫ້ໄປໝອດໄຟໄໝ້ປ່າເລື້ອຍໆນັ້ນ ການທ້າທາຍຕໍ່ການບິນຜ່ານໝອກຄວັນໄຟນັ້ນແມ່ນເພີ້ມທະວີຂື້ນ ຮ້ອຍເອກ Phongthep ກ່າວວ່າ : ສຳລັບປັດຈຸບັນນີ້ ເບິ່ງຄືວ່າບັນດາຊາວບ້ານໃນເຂດທ້ອງຖິ່ນ ຕ້ອງໄດ້ລໍຖ້າລົມຝົນຈາກ ລະດູມໍລະສຸມ ເພື່ອເຮັດໃຫ້ອາກາດແຈ້ງຂື້ນ ແຕ່ວ່່າ ໃນລະຍະຍາວ ຄຳຖາມຍັງມີຢູວ່າ ຄວາມເສຍຫາຍມີໜ້ອຍຫລາຍປານໃດທີ່ເກີດຂື້ນ ກ່ອນການແກ້ໄຂໂຕຈິງສາມາດນຳໄປຈັດຕັ້ງປະຕິບັດໄດ້